

**Šilalės rajono savivaldybės**

**meras**

**POTVARKIS**

**DĖL ŽEMĖS SKLYPŲ, ESANČIŲ ŠILALĖS RAJONO SAVIVALDYBĖJE, KVĖDARNOS SENIŪNIJOJE, PAPYNAUJO KAIME, RIETAVO GATVĖJE, DETALIOJO PLANO PATVIRTINIMO**

2024 m. lapkričio 29 d. Nr. T3-442

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 12 punktu, Lietuvos Respublikos teritorijų planavimo įstatymo 27 straipsnio 4 ir 6 dalimis, vykdydamas Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 307 ir 310 punktus, Žemės naudojimo būdų ir turinio aprašą, patvirtintą Lietuvos Respublikos aplinkos ministro 2024 m. birželio 17 d. įsakymu Nr. D1-199 „Dėl Žemės naudojimo būdų turinio aprašo patvirtinimo“, ir atsižvelgdamas į Valstybinės teritorijų planavimo ir statybos inspekcijos prie Aplinkos ministerijos 2024 m. spalio 29 d. Teritorijų planavimo dokumento patikrinimo aktą Nr. REG25327640:

1. T v i r t i n u žemės sklypų, esančių Šilalės rajono savivaldybėje, Kvėdarnos seniūnijoje, Papynaujo kaime, Rietavo gatvėje, detalųjį planą. (Teritorijų planavimo dokumentų rengimo informacinėje sistemoje TPD Nr. K-VT-87-24-118).
2. N u s t a t a u, kad:
	1. suformuoto žemės sklypo Nr. 1, Rietavo g., Papynaujo k., Kvėdarnos sen., Šilalės r. sav., naudojimo paskirtis – kita, naudojimo būdas – komercinės paskirties objektų teritorijos;
	2. detaliojo plano sprendiniai įsigalioja kitą dieną po jų įregistravimo ir paskelbimo Lietuvos Respublikos teritorijų planavimo dokumentų registre.
3. Į p a r e i g o j u Investicijų ir statybos skyrių ne vėliau kaip per 5 darbo dienas nuo teritorijų planavimo dokumento patvirtinimo dienos pateikti duomenis dokumentui registruoti Lietuvos Respublikos teritorijų planavimo dokumentų registre.

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio potvarkio paskelbimo dienos.

Savivaldybės meras Tadas Bartkus